**КОМИ РЕСПУБЛИКАСА ЛИЦЕНЗИЯ СЛУЖБАЛÖН ТШÖКТÖД**

**Бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый индöма администрируйтны Службалы Россия Федерацияса законодательство да Коми Республикаса законодательство серти, государственнöй мог збыльмöдан административнöй регламент вынсьöдöм йылысь**

1998 во сора тöлысь 31 лунся 145-ФЗ №-а Россия Федерацияса бюджетнöй кодекс, «2009 во вылö Коми Республикаса республиканскöй бюджет йылысь» 2008 во вöльгым тöлысь 18 лунся 110-РЗ №-а Коми Республикаса Оланпас серти да «Государственнöй могъяс збыльмöдöм (государственнöй услугаяс сетöм) кузя административнöй регламентъяс лöсьöдан да вынсьöдан пöрадок йылысь» Коми Республикаса Правительстволысь 2009 во урасьöм тöлысь 12 лунся 24 №-а шуöм збыльмöдöм могысь шуа:

1. Вынсьöдны бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый индöма администрируйтны Службалы Россия Федерацияса законодательство да Коми Республикаса законодательство серти, государственнöй мог збыльмöдан административнöй регламент содтöдын индöм серти.

2. Тайö Тшöктöд олöмö пöртöм бöрся видзöда ачым.

Юрнуöдысь С.А.Усачёв

Сыктывкар

2009 во вöльгым тöлысь 12 лун

92-0 №

ВЫНСЬÖДÖМА

Коми Республикаса лицензия службалöн

2009 во вöльгым тöлысь 12 лунся

92-0 №-а тшöктöдöн

**БЮДЖЕТÖ СЬÖМ БУРА АРТАЛÖМ, ТЫРВЫЙÖ ДА АС КАДÖ МЫНТÖМ, СОДТÖД СЬÖМ АРТАЛÖМ, НАЛЫСЬ УЧЁТ НУÖДÖМ БÖРСЯ ВИДЗÖДÖМ КУЗЯ, МЫЙ ИНДÖМА АДМИНИСТРИРУЙТНЫ СЛУЖБАЛЫ РОССИЯ ФЕДЕРАЦИЯСА ЗАКОНОДАТЕЛЬСТВО ДА КОМИ РЕСПУБЛИКАСА ЗАКОНОДАТЕЛЬСТВО СЕРТИ,**

**ГОСУДАРСТВЕННÖЙ МОГ ЗБЫЛЬМÖДАН**

**АДМИНИСТРАТИВНÖЙ РЕГЛАМЕНТ**

1. **Панас**

1.1 Государственнöй мог ним.

Бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый Россия Федерацияса законодательство да Коми Республикаса законодательство серти индöма администрируйтны службалы (водзö – Служба), (водзö – Регламент) урчитö Службалöн вöчöмторъяслысь (административнöй процедураяслысь) кадколастсö да мунанногсö, сылöн тэчас юкöдувъяс да чина йöз костын, государственнöй власьт да меставывса асвеськöдлан мукöд органкöд, а сiдзжö учреждениеяс да организацияяс костын бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый Россия Федерацияса законодательство да Коми Республикаса законодательство серти индöма администрируйтны службалы, государственнöй мог (водзö – государственнöй мог) збыльмöдiгöн öтув уджалöм.

Государственнöй мог збыльмöдсьö бюджетö сьöм бура арталöмöн, тырвыйö да ас кадö мынтöмöн, мый пöртöны олöмö юридическöй кывкутысьяс да торъя йöз, сiйö йöз серти юридическöй тöдчанлуна уджысь, финансöвöй органлы мынтысянногсö да принадлежносьтсö стöчмöдöм йылысь уведомление мöдöдöмöн, мый серти вöчны среднесрочнöй план, нуöдны учёт да сетны чöжöс кузя отчётносьт индöма Службалы Россия Федерацияса законодательство да Коми Республикаса законодательство серти.

1.2. Государственнöй мог веськыда збыльмöдысь Коми Республикаса олöмö пöртысь власьт орган ним.

Государственнöй могсö збыльмöдö Коми Республикаса лицензия служба (водзö – Служба).

1.3. Государственнöй мог збыльмöдöмын участвуйтöны Коми Республика кузя Федеральнöй Казначействоöн Веськöдланiн (водзö – КР кузя ФКВ), Коми Республикаса сьöм овмöс министерство, муниципальнöй юкöнъясса сьöм овмöс департаментъяс.

1.4. Государственнöй мог збыльмöдсьö со кутшöм нормативнöй правовöй документъяс серти:

1998 во сора тöлысь 31 лунся 146-ФЗ №-а «Россия Федерацияса вот кодекс (медводдза юкöн)» («РФ законодательство собрание», 31 №, 1998 вося моз тöлысь 3 лун, 3824 ст.);

1998 во сора тöлысь 31 лунся 145-ФЗ №-а «Россия Федерацияса бюджетнöй кодекс» («РФ законодательство собрание», 31 №, 1998 вося моз тöлысь 3 лун, 3823 ст.);

«2009 во вылö федеральнöй бюджет йылысь да 2010 да 2011 вояс вылö планöвöй кад йылысь» 2008 во вöльгым тöлысь 24 лунся 204-ФЗ №-а Федеральнöй оланпас («Российскöй газет», 242 №, 2008 вося вöльгым тöлысь 26 лун);

«Россия Федерацияса бюджетнöй системаö вот, öктас да мукöд мынтысьöм вылö рöштшöт документъяслöн полеяс вылын юöр индан правилöяс вынсьöдöм йылысь» Россия Федерацияса сьöм овмöс министерстволöн 2004 во вöльгым тöлысь 24 лунся 106н №-а тшöктöд («Российскöй газет», 282 №, 2004 вося öшым тöлысь 21 лун);

«Россия Федерацияса бюджетнöй классификацияöн вöдитчан пöрадок вынсьöдöм йылысь» Россия Федерацияса сьöм овмöс министерстволöн 2008 во öшым тöлысь 25 лунся 145н №-а тшöктöд («Финансöвöй газет», 5 №, 2009 вося тöвшöр тöлысь 29 лун);

«Бюджетнöй учёт кузя инструкция вынсьöдöм йылысь» Россия Федерацияса сьöм овмöс министерстволöн 2008 во öшым тöлысь 30 лунся 148н №-а тшöктöд («Российскöй газет», 39 №, 2009 вося рака тöлысь 6 лун);

«Россия Федерацияын безналичнöй рöштшöтъяс йылысь» Россия Федерацияса Шöр банклöн 2002 во йирым тöлысь 3 лунся 2-П №-а положение («Россияса Банклöн вестник», 74 №, 2002 вося öшым тöлысь 28 лун, 74 №);

«2009 во вылö Коми Республикаса республиканскöй бюджет йылысь» 2008 во вöльгым тöлысь 18 лунся 110-РЗ №-а Коми Республикаса Оланпас («Республика», 217-218 №, 2008 вося вöльгым тöлысь 25 лун);

«Коми Республикаса лицензия служба йылысь» Коми Республикаса Юралысьлöн 2009 во сора тöлысь 28 лунся 80 №-а Индöд (Коми Республикаса государственнöй власьт органъяслöн индöд-тшöктöдъяс, 2009 вося моз тöлысь 14 лун, 26 №);

«Россия Федерацияса бюджетнöй системаö воöм сьöм Федеральнöй казначействоöн учёт нуöдан да Россия Федерацияса бюджетнöй системаса бюджетъяс костын найöс юклан пöрадок вынсьöдöм йылысь» Россия Федерацияса сьöм овмöс министерстволöн 2008 во кöч тöлысь 5 лунся 92н №-а тшöктöд («Олöмö пöртысь федеральнöй власьт органъяслöн нормативнöй актъяслöн бюллетень», 41 №, 2008 вося йирым тöлысь 13 лун);

«Россия Федерацияса бюджетнöй системаса бюджетъяс збыльмöдöм йылысь вося, кварталса да тöлысся отчётносьт лöсьöдан да сетан пöрадок йылысь» Россия Федерацияса сьöм овмöс министерстволöн 2008 во вöльгым тöлысь 13 лунся 128н №-а тшöктöд («Российскöй газет», 262 №, 2008 вося öшым тöлысь 24 лун);

2002 во вöльгым тöлысь 14 лунся 138-ФЗ №-а «Россия Федерацияса гражданскöй процессуальнöй кодекс» («РФ законодательство собрание», 2002 вося вöльгым тöлысь 18 лун, 46 №, 4532 ст.);

2002 во сора тöлысь 24 лунся 95-ФЗ №-а «Россия Федерацияса арбитражнöй процессуальнöй кодекс» («РФ законодательство собрание», 2002 вося сора тöлысь 29 лун, 30 №, 3012 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас («РФ законодательство собрание», 2006 вося ода-кора тöлысь 8 лун, 19 №, 2060 ст.);

«Гражданалысь правояс да вöля торкалысь действиеяс да решениеяс ёрдын обжалуйтöм йылысь» 1993 во косму тöлысь 27 лунся 4866-1 №-а Россия Федерацияса Оланпас («Российскöй газет», 89 №, 1993 вося ода-кора тöлысь 12 лун);

Россия Федерацияса да Коми Республикаса мукöд нормативнöй правовöй акт, кутшöмъяс регламентируйтöны право йитöдъяс бюджетö сьöмöн администрируйтöм юкöнын да тайö Регламентöн.

1.5. Государственнöй мог збыльмöдан помшуöмöн лоö:

- сьöм сикас да принадлежносьт йылысь уведомление финансöвöй органлы мöдöдöм, воöм сьöм да петöм сьöм серти своднöй реестр лöсьöдöм;

- бюджет сьöмöн медшöр вöдитчысьлысь бюджетнöй отчётносьт финансöвöй органлы лöсьöдöм да мöдöдöм, лöсялана финансöвöй во вылö прогнозъяс финансöвöй органлы сетöм.

- юридическöй кывкутысьясöн да торъя йöзöн бюджетö сьöм мынтöмъяс, мый сетöны тайö йöзыс юридическöй тöдчанлуна действиеясысь, бура арталöмсö, тырвыйö да ас кадö мынтöмсö прöверитöм.

1.6. Шыöдчысьясöс, а сiдзжö торъя йöзöс да юридическöй кывкутысьясöс опишитöм, кодъяслöн эм право Россия Федерацияса законодательство серти да кодъяслы найöс шыöдчысьясöн шуöмöн Россия Федерацияса законодательствоöн урчитöм пöрадок серти сетöма уджмогъяс выступайтны налöн нимсянь Службакöд öтув удж дырйи государственнöй мог збыльмöдiгöн.

1.6.1. Йöзöн, кодъяс серти збыльмöдсьö государственнöй мог, лоöны юридическöй кывкутысьяс да торъя йöз, кодъяс шыöдчисны Коми Республикаса лицензия службаö да (либö) Службаса чина йöз дорö, кодъясöс уполномочитöма Россия Федерацияса законодательнöй актъяс серти, Россия Федерацияса субъектъяслöн законодательнöй актъяс да меставывса асвеськöдлан органъяслöн нормативнöй правовöй актъяс серти, тайö йöз серти юридическöй да тöдчана действиеясысь, (водзö – шыöдчысьяс).

1.6.2. Шыöдчысьяслöн нимсянь государственнöй мог збыльмöдöм могысь Службаö шыöдчысь нимсянь вермасны выступайтны торъя йöз, кодъяслöн эм татшöм правоыс Россия Федерацияса законодательство серти либö кодъяслы найöс шыöдчысьясöн шуöмöн Россия Федерацияса законодательствоöн урчитöм пöрадок серти сетöма лöсялана уджмогъяс.

**2. Государственнöй мог збыльмöдан пöрадок дорö корöмъяс**

2.1. Государственнöй мог збыльмöдсьö дон босьттöг.

2.2. Государственнöй мог збыльмöдан правилöяс йылысь юöртан пöрадок.

2.2.1. Служба йылысь юöр:

Службалöн инпас да пошта инпас: 167983, Коми Республика, Сыктывкар, Интернациональнöй улича, 108 к..

Шыöдчöмъяс ыстöм вылö электроннöй инпас:

E-mail: lic@rkomi.ru.

Службалöн официальнöй сайт: <http://lic.rkomi.ru>

Службалöн уджаланног:

Выльлун – Четверг 8.45-сянь – 18.00-öдз

Пекнича 9.00-сянь – 17.00-öдз

Пажын 13.00-сянь – 14.00-öдз

Субöта-вежалун шойччан лун

Службалöн уна канала телефонъяс:

(8212) 24-24-92, 24-62-39, 24-35-90.

2.2.2. Государственнöй мог збыльмöдöм кузя юöр, сы лыдын государственнöй мог збыльмöданног йылысь юöр шыöдчысь вермас босьтны:

веськыда Службаын;

шыöдчысьяслöн гижöмöн шыöдчöмöн;

телефоннöй да факсимильнöй связь средствояс отсöгöн, электроннöй пошта пыр.

2.2.3. Тайö административнöй регламентлöн 2.2.1 – 2.2.2 пунктъясын индöм юöрсö йöзöдöма «Öтуввез» везын Службалöн официальнöй сайтын.

2.3. Государственнöй мог збыльмöдан кад.

2.3.1. Государственнöй мог збыльмöдан кадыс оз вермы лоны 30 лунысь дырджык.

2.3.2. Государственнöй мог збыльмöдöм вылö колана торъя административнöй процедура нуöдан кадсö индöма тайö административнöй регламентлöн III юкöдса лöсялана пунктъясын.

2.4. Государственнöй мог збыльмöдöм недыр кад сувтöдлöм либö государственнöй мог збыльмöдöмын öткажитöм вылö подув лыддьöг.

2.4.1. Государственнöй мог збыльмöдöм недыр кад сувтöдлöм вылö подувсö Россия Федерацияса законодательствоöн абу артыштöма.

2.4.2. Государственнöй мог збыльмöдöмын вермасны öткажитны:

- кор сетöм документъясын аддзöма абу збыль либö абу стöч юöр;

- кор оз лöсявны сетöм документъяс организациялöн ИНН, КПП, ОКАТО кодъяслы, бюджетнöй классификация кодъяслы, мый администрируйтны индöма Службалы Россия Федерацияса законодательство да Коми Республикаса законодательство серти.

2.5. Службаын государственнöй мог збыльмöдан местаяс дорö корöмъяс.

2.5.1. Государственнöй мог збыльмöдан местаяс колö могмöдны бур условиеясöн Россия Федерацияса законодательствоöн урчитöм корöмъяс серти шыöдчысьясöс, чина йöзöс, сы лыдын могмöдны вермытöмъяслысь налöн шыöдчöм серти государственнöй мог збыльмöдан право.

2.5.2. Государственнöй мог збыльмöдiгöн шыöдчысьясöс могмöдöны бур условиеясöн, сы лыдын колана ногöн оборудуйтöны примитан, виччысян, юöр босьтан да колана документ гижан жыръясöн, а Службаса чина йöзлы лöсьöдöны государственнöй мог збыльмöдöм вылö условиеяс.

Государственнöй мог збыльмöдан местаясын эм öтув вöдитчанiнъяс (асмогасянiнъяс) да волысьяслысь вылыс кöлуй видзанiнъяс.

Шыöдчысьясöн документъяс сетiгöн да босьтiгöн öчередьын виччысяндырыс оз вермы лоны 30 минутысь дырджык.

2.5.3. Зданиелöн, кöнi меститчöма Служба, пыранiнö оборудуйтöны табличка, кöнi пасйöны Службалысь нимсö Коми Республикаса государственнöй кывъяс вылын.

2.5.4. Шыöдчысьясöс примитöны Службаса торъя жыръясын, кытчö öшöдöны табличкаяс, кöнi пасйöны кабинетлысь номер, государственнöй мог збыльмöдöмысь кывкутысь Службалöн тэчасса юкöдувъяслысь ним, могмöдöны улöсъясöн, пызанъясöн (стойкаясöн). Пызанъяс вылын (стойкаяс вылын) эм гижан бумага да канцелярскöй кöлуй (шарикöвöй ручкаяс).

2.5.5. Шыöдчысьяслöн виччысян местаяс могмöдöны улöсъясöн, лабичьясöн, креслöясöн.

2.5.6. Юöр босьтöм да документъяс оформитöм могысь шыöдчысьясöс могмöдöны местаясöн, кöнi эмöсь улöсъяс, пызанъяс (стойкаяс). Пызанъяс вылын (стройкаяс вылын) эм гижан бумага да канцелярскöй кöлуй (шарикöвöй ручкаяс).

2.5.7. Службаса чина мортлöн уджалан места оборудуйтöны персональнöй компьютерöн юöръяслöн колана юöртан базаясö пырöмöн, печатайтан да сканируйтан устройствоясöн.

2.6. Государственнöй мог збыльмöдöм вылö колана документ лыддьöг:

2.6.1. Бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый индöма администрируйтны Службалы Россия Федерацияса законодательство да Коми Республикаса законодательство серти, государственнöй мог збыльмöдöм могысь КР кузя ФКВ сетö татшöм документъяс:

- бюджетъясö воöм сьöм вуджöдöм йылысь справкаяслöн I да III юкöдъяс (КФД кузя 0531468 код), мый лöсьöдöма Службалöн ИНН, КПП серти, муниципальнöй юкöнъясса бюджетнöй классификациялöн кодъяс да ОКАТО кодъяс серти (*2 №-а содтöд)*;

- Воöм сьöм да петöм сьöм серти своднöй реестрысь выписка (КФД кузя 0531472 код), мый лöсьöдöма администрируйтана воöм сьöм серти (*3 №-а содтöд*);

- Бюджетö вуджöдны колана сьöм серти своднöй ведомосьт (КФД кузя 0531469 код) (*4 №-а содтöд*);

- Мынтысян принадлежносьт вылö запрос; (КФД кузя 0531808 код) (*5 №-а содтöд*);

2.6.2. Бюджетö воöм тöдмавтöм сьöмлысь принадлежносьт стöчмöдöм (аддзöм) могысь КР кузя ФКВ лöсьöдö Сьöм принадлежносьт тöдмалöм вылö запрос да мöдöдö сiйöс бюджетö воöм сьöм администраторлы, кор:

- рöштшöт документын индöма сьöм босьтысьлысь – бюджетö воöм сьöм администраторлысь ИНН да КПП значениеяс да абу индöма либö öшыбкаöн индöма сьöм босьтысьлысь – бюджетö воöм сьöм администраторлысь мукöд реквизит;

- рöштшöт документын индöма бюджетнöй классификация код, но та дырйи абу индöма либö индöма сьöм босьтысьлысь – бюджетö воöм сьöм администраторлысь абу збыль ИНН да КПП, либö бюджетö воöм сьöм администратор, кодлы вöлi мöдöдöма Сьöм принадлежносьт тöдмалöм вылö запрос, Сьöм сикас да принадлежносьт стöчмöдöм йылысь уведомлениеöн öткажитчис Запросын индöм воöм сьöмысь.

2.6.3. Тайö Регламентöн урчитöм документ формаяс лöсьöдöм дырйи колö босьтны тöд вылö татшöм öтувъя правилöяс:

- документ форма нимын индöны документлысь дорвыв номер (кор эм);

- документ формалöн заголовочнöй юкöнса кодовöй зонаын да содержательнöй (табличнöй) юкöнын лыдпасъяс, кытчö гижöны кадпассö, индöны «лун, тöлысь, во» (00.00.0000) форматын, пример вылö 01.09.2008;

- документ формалöн заголовочнöй юкöнын индöм кадпас да документ кырымалан кадпас гижсьöны кывъяс да лыдпасъяс отсöгöн (пример вылö, «2008 вося кöч тöлысь 01 лун»);

- документ лöсьöдöм дырйи, кöнi эм документ заводитан да документ помалан кадпас, документлöн кодовöй зонаын индыссьö: «заводитан кадпас» - документ лöсьöдан кадпас (медводдза гижöд); «помалан кадпас» - документ лöсьöдан текущöй кадпас либö помалан кадпас;

- Россия Федерацияса валютаын (йöзмуса валютаын) сьöм индыссьö шайтын (йöзмуса валютаын) чутiк бöрын стöча мöд дас пасöдз;

- кор документын öти лист бокысь унджык, водзö лист бокъясö индöны: вылыс веськыд пельöсын – документ формалöн код, а сiдзжö кадпас, мый лöсялö документ формалöн заголовочнöй юкöнын кадпаслы; улыс веськыд пельöсын – документлöн лист бок номер да став лист бок.

2.6.4. Государственнöй мог збыльмöдöм вылö колана документъяссö вермасны сетны Службаö электроннöй документöн либö мöдöдны пошта пыр тшöтш пуктöм документъяссö опишитöмöн.

**3. Административнöй процедураяс**

Государственнöй мог збыльмöдöм пыртö ас пытшкас татшöм административнöй процедураяс:

- бюджетнöй системаö сьöм бура арталöм, тырвыйö да ас кадö мынтöм бöрся контроль;

- бюджетнöй системаö сьöм вуджöдöмлöн бюджетнöй учёт;

- бюджетнöй системаö сьöм вуджöдöм бöрся контроль.

Государственнöй мог збыльмöдан блок-схемасö индöма тайö административнöй регламент дорö 1 №-а содтöдын.

**3.1. «Бюджетнöй системаö сьöм бура арталöм, тырвыйö да ас кадö мынтöм бöрся контроль» административнöй процедура**

3.1.1. «Бюджетнöй системаö сьöм бура арталöм, тырвыйö да ас кадö мынтöм бöрся контроль» процедура заводитчöм вылö подулöн лоö: КР кузя ФКВ-лы бюджетö воöм сьöм серти учёт кузя нуöдöм операцияяс йылысь документъяс, а стöчджыка кö:

- Бюджетъясö воöм сьöм вуджöдöм йылысь справкалöн I да III юкöдъяс, мый лöсьöдöма административнöй воöм сьöм серти.

3.1.2. Службалöн гижöмöн запрос серти бюджетъясö воöм сьöм вуджöдöм йылысь справкалöн I да III юкöдъяссö мöдöдöны КР ФКВ быд лун электроннöя. Кор КР кузя ФКВ-лöн да Службалöн электроннöя документъясöн вежласьны позянлун абу, сэки Бюджетъясö воöм сьöм вуджöдöм йылысь справкалöн I да III юкöдъяссö мöдöдöны тöлысьнас öтчыд отчётнöй бöрся тöлысьлöн медводдза лун вылö. Бюджетъясö воöм сьöм вуджöдöм йылысь справкалöн I да III юкöдъяс лöсьöдсьöны сьöм босьтысьлöн ИНН, КПП серти, бюджетнöй классификациялöн кодъяс серти да муниципальнöй юкöнъяслöн ОКАТО кодъяс серти.

3.1.3. Службалöн воöм сьöм серти учёт нуöдан да бюджет сьöм рöскодуйтöм бöрся видзöдан секторлöн (водзö – сектор) специалист вит уджалан лунöн сверитö КР кузя ФКВ-ысь воöм документъяс, сы вылö, кыдзи сьöмсö артыштöма администраторлöн збыль код вылö.

3.1.4. Сетöм документъяс вылö подуласьöмöн тöлысьлöн помшуöмъяс серти лöсьöдöны бюджетнöй системаö мынтысьöмъяс серти своднöй реестр быд торъя чöжöс код серти.

3.1.5. Кор аддзöны мынтысьöмъяс, мый пыртöма «Тöдмавтöм мынтысьöмъяс, мый артыштöма федеральнöй бюджетö» 10011701010010000180 код да «Тöдмавтöм мынтысьöмъяс, мый артыштöма Россия Федерацияса субъектъяслöн бюджетъясö» 83711701020020000180 код серти, сэки секторлöн специалист тöдмавтöм сьöм воан лун бöрын öти уджалан лунысь оз сёрджык дасьтö Сьöм сикас да принадлежносьт тöдмалöм йылысь уведомление «АРМ СЭД» уджтасын, кырымалö электроннöй цифрöвöй кырымпасöн да вежсьö электроннöй документнас КР кузя ФКВ-кöд.

3.1.6. Кор аддзöма мынтысьöмъяс, мый вуджöдöма тöдмавтöмъясö, но мый оз пыр администраторлы, сэки секторлöн специалист нуöдö индöм сьöмсö вуджöдöм кузя операция администраторлöн ИНН-сянь КР кузя ФКВ-лöн ИНН вылö 10011701010010000180 код вылö Сьöм сикас да принадлежносьт тöдмалöм йылысь уведомление оформитöмöн «АРМ СЭД» уджтасын.

3.1.7. Документъяс примитö да прöверитö КР кузя ФКВ колана ногöн.

3.1.8. Административнöй процедура збыльмöдан меддыр кад – 30 календарнöй лунысь абу дырджык.

3.1.9. Индöм административнöй действиеяслöн помшуöмöн лоö финансöвöй органлы сьöм сикас да принадлежносьт тöдмалöм йылысь уведомление мöдöдöм, бюджетнöй системаö мынтысьöмъяс серти реестр лöсьöдöм.

**3.2. «Бюджетнöй системаö сьöм вуджöдöмлöн бюджетнöй учёт» административнöй процедура**

3.2.1. «Бюджетнöй системаö сьöм вуджöдöмлöн бюджетнöй учёт» административнöй процедура заводитöм вылö подулöн лоö КР кузя ФКВ-лы бюджетö воöм сьöм серти учёт кузя нуöдöм операцияяс йылысь документъяс мöдöдöм, а стöчджыка кö:

- Воöм сьöм да петöм сьöм серти реестрысь выписка (КФД серти 0531472 код), мый лöсьöдöма администрируйтöм воöм сьöм серти;

- Бюджетъясö вуджöдны колана воöм сьöм серти своднöй ведомосьт (Службалöн гижöмöн запрос вылö подуласьöмöн).

3.2.2. Вылынджык шуöм документъяс вылö подуласьöмöн секторлöн заведующöй петкöдлö РФ бюджетнöй системаö мынтысьöмъяс серти администраторöн учёт нуöдöм кузя операцияясö тшöтъяс кузя Öтувъя тшöт план серти Бюджетнöй учёт кузя инструкция серти.

3.2.3. Чöжöс администрируйтан операцияяс кузя бюджетнöй отчётносьт лöсьöдöны бюджетнöй сьöм босьтысьяслы урчитöм тöлысся, кварталса да вося отчётносьт серти.

3.2.4. КР кузя ФКВ-лысь даннöйяс Службалöн – бюджетö воöм сьöм администраторлöн отчётнöй даннöйяскöд, а сiдзжö финансöвöй органъяскöд сверитсьö бюджетö воöм сьöм администраторлöн либö КР кузя ФКВ-ö шыöдчöм серти, но быд тöлысь öтчыдысь оз тшöкыдджыка. Сэтшöм случай дырйи, кор торъялöны КР кузя ФКВ-лöн да бюджетö воöм сьöм администраторлöн либö финансöвöй органлöн даннöйяс, сэки урчитöны индöм торъялан помкасö да примитöны найöс бырöдöм кузя мераяс.

3.2.5. Процедура збыльмöдан меддыр кадыс абу дырджык отчётнöй кадпас бöрын 30 календарнöй лунысь.

3.2.6. Индöм административнöй действиеяслöн помшуöмöн лоö бюджетöн медшöр вöдитчысьлысь бюджетнöй отчётносьт лöсьöдöм да финансöвöй органлы сетöм да лöсялана финансöвöй во вылö чöжöс прогнозируйтöм.

**3.3. «Бюджетнöй системаö сьöм вуджöдöм бöрся контроль» административнöй процедура**

3.3.1. «Бюджетнöй системаö сьöм вуджöдöм бöрся контроль» процедура заводитчöм вылö подулöн лоö государственнöй пошлина (öктас) мынтöм йылысь мынтысян поручение Службалöн öтувъя юкöнö сетöм.

3.3.2. Государственнöй пошлина (öктас) мынтöм йылысь мынтысян поручение воöм дырйи öтувъя юкöнса (лицензия юкöнса) специалист сетö мынтысян поручениесö секторö, секторлöн специалист öтувъя юкöнса (лицензия юкöнса) специалист дырйи сверитö сетöм мынтысян поручениесö Бюджетö воöм сьöм да петöм сьöм серти своднöй реестрысь КР кузя ФКВ-лöн электроннöй выпискакöд «АРМ СЭД» уджтас серти.

3.3.3. Сыкöд йитöдын, мый Бюджетö воöм сьöм да петöм сьöм серти своднöй реестрысь выписка КР кузя ФКВ лöсьöдö лöсялана бюджетö сьöм вуджöдöм бöрын мöд операционнöй лунысь оз водзджык, сетöм мынтысян поручение кузя бюджетнöй системаö сьöм воöмсö секторса специалист сверитö индöм операционнöй лунысь электроннöй выписка серти.

3.3.4. Выписка вылö подуласьöмöн секторлöн специалист мынтысян поручение вылын пуктö пас, мый лöсялана бюджетö сьöм воис либö мый мынтысьöмсö индöма тöдмавтöм мынтысьöмъясö.

3.3.5. Процедура збыльмöдан меддыр кадыс – 1 уджалан лун.

3.3.6. Индöм административнöй процедуралöн помшуöмöн лоö юридическöй кывкутысьясöн да торъя йöзöн бюджетö сьöм мынтысьöмъяс, мый сетöны тайö йöзыс юридическöй тöдчанлуна действиеясысь, бура арталöмсö, тырвыйö да ас кадö мынтöмсö прöверитöм йылысь пас пуктöм.

**4. Государственнöй услуга сетöм бöрся видзöдан пöрадок да формаяс**

4.1. Службаса чина йöзöн тайö административнöй регламентлысь положениеясö да государственнöй мог збыльмöдöм дорö корöмъяс урчитысь мукöд нормативнöй правовöй актö кутчысьöм да збыльмöдöм бöрся, а сiдзжö Службаса кывкутысь йöзöн решениеяс примитöм бöрся быд лун видзöдö Коми Республикаса лицензия службалöн юрнуöдысь.

4.2. Государственнöй мог збыльмöдöмлöн тырвыйöлун да качество серти планöвöй прöверкаяс нуöдö Службаса юрнуöдысь кварталын öтчыдысь. Непланöвöй прöверкаяс нуöдö Службаса юрнуöдысь шыöдчысьяслöн шыöдчöмъяс серти.

4.3. Государственнöй мог збыльмöдiгöн примитöм (збыльмöдöм) решениеяс да вöчöмторъяс (вöчтöмторъяс) вöсна гражданскöй служащöйяс кывкутöны законодательство серти.

**5. Чина мортлысь государственнöй услуга збыльмöдiгöн вöчöмторъяс (вöчтöмторъяс), а сiдзжö примитöм решение обжалуйтан пöрадок**

5.1. Шыöдчысьлöн эм право ёрдöдз обжалуйтны государственнöй мог збыльмöдiгöн вöчöмторъяс (вöчтöмторъяс) да примитöм (збыльмöдöм) решениеяс.

5.2. Ёрдöдз обжалуйтан предметнас лоö тайö административнöй регламентлысь положениеяс торкалöм.

5.3. Ёрдöдз обжалуйтан процедура заводитчан подувнас лоö Службаö шыöдчöм (норасьöм) воöм, мый пасйöны Службаса öтувъя юкöнын Службаын примитöм делопроизводство правилöяс серти да воан луннас либö мöд луннас сетöны Службалöн юрнуöдысьлы водзвыв видлалöм вылö, кодi примитö решение нуöдны служебнöй прöверка воöм шыöдчöм (норасьöм) серти да индö служебнöй прöверка нуöдöм да шыöдчöм (норасьöм) вылö вочакыв дасьтöм вöсна кывкутысь мортöс.

5.4. Службаса уджалысьясöн да чина йöзöн тайö административнöй регламентлысь положениеяс торкалöм йылысь юöрсö вермöны ыстыны E-mail: lik@rkomi.ru электроннöй пошта пыр, а сiдзжö юöртны (8212) 24-24-92, 24-62-39, 24-35-90 многоканальнöй телефон связь пыр.

5.5. Шыöдчöм (норасьöм) видлалöмын öткажитан подувъяслöн тырвыйö лыддьöг:

1) Шыöдчöмын (норасьöмын) абу пасйöма шыöдчöмöн (норасьöмöн) шыöдчысьлысь юöръяс да пошта инпас, кытчö колö ыстыны вочакывсö.

2) Шыöдчöмын (норасьöмын) эмöсь ёрччана либö увтыртана кывъяс, чина мортлöн, а сiдзжö сылöн семьяö пырысьяслöн олöмлы, дзоньвидзалунлы да эмбурлы грöзитöм.

3) Шыöдчöмсö (норасьöмсö) оз позь лыддьыны.

4) Кор шыöдчысьлöн шыöдчöмын (норасьöмын) эм юалöм, мый вылö унаысь нин вöлi сетлöма гижöмöн вочакыв водзынджык мöдöдлöм шыöдчöмъяскöд (норасьöмъяскöд) йитöдын, да та дырйи шыöдчöмын (норасьöмын) оз вайöдсьыны выль помкаяс либö лоöмторъяс.

5) Шыöдчöмын (норасьöмын) абу шыöдчан помкаыс.

5.6. Шыöдчысьлысь шыöдчöм (норасьöм) сетöны Службаса юрнуöдысьлы.

5.7. Шыöдчöм (норасьöм) видлалöмын öткажитöм дырйи шыöдчысьлы юöртöны гижöмöн öткажитан помкаяссö индöмöн.

5.8. Шыöдчысьлöн эм право босьтны юöр да документъяс, мый колö шыöдчöм (норасьöм) подулалöм да видлалöм вылö тайö административнöй регламентлöн 2.2.1 – 2.2.3 пунктъясса пöрадок серти.

5.9. Шыöдчöмсö (норасьöмсö) видлалöны Службалöн инпас серти да уджалан кадö, мый индöма тайö административнöй регламентлöн 2.2.1. пунктын. Шыöдчöмъяс (норасьöмъяс) примитöм вöсна кывкутысьöн лоö Службаса öтувъя юкöнлöн консультант.

5.10. Шыöдчöмсö (норасьöмсö) видлалöны гижöда шыöдчöм пасъян кадпассянь 30 лунöн.

5.11. Ёрдöдз обжалуйтан бöртасöн лоö шыöдчöмын (норасьöмын) пасйöм юалöмъяс серти гижöда вочакыв.

5.12. Государственнöй мог збыльмöдiгöн вöчöмторъяс (вöчтöмторъяс) да примитöм решение обжалуйтöм кузя шыöдчöм бура да ас кадö видлалöмысь кывкутö Службаса чина морт, кодi кырымалiс шыöдчöм (норасьöм) вылö вочакыв.

5.13. Государственнöй мог збыльмöдiгöн примитöм решениеяссö, а сiдзжö чина йöзлысь вöчöмторъяссö (вöчтöмторъяссö) шыöдчысь вермö обжалуйтны ёрд пыр да Россия Федерацияса арбитражнöй процессуальнöй законодательствоöн урчитöм кадö.

Шыöдчöмсö позьö сетны Коми Республикаса Арбитражнöй ёрдö либö öтувъя юрисдикцияа лöсялана ёрдö куим тöлысьöн сiйö лунсяньыс, кор колана морт тöдмалiс сылысь правояс да оланпас серти интересъяс торкалöм йылысь.

Тайö Регламент дорö

1 №-а содтöд

Бюджетö сьöм бура арталöм, тырвыйö да ас кадö мынтöм, содтöд сьöм арталöм, налысь учёт нуöдöм бöрся видзöдöм кузя, мый Россия Федерацияса законодательство да Коми Республикаса законодательство серти индöма администрируйтны службалы, государственнöй мог збыльмöдан

БЛОК-СХЕМА

|  |  |  |  |  |  |
| --- | --- | --- | --- | --- | --- |
| Федеральнöй казначейство орган | Электроннöй документъяскöд удж йылысь сёрнитчöм | Коми Республикаса лицензия служба – бюджетö воöм сьöмса администратор | Государственнöй пошлина (Öктас) мынтöм кузя мынтысян порученияс | Лицензия юкöн |  |
|  |  | Бюджет сьöм рöскодуйтöм бöрся учёт на контроль нуöдан сектор |
|  | 0531468 ф. кузя справка | бюджетнöй системаö сьöм бура арталöм да тырвыйö да ас кадö мынтöм бöрся контроль | 5 уджалан лунöн документъяс сверитöм | Бюджетнöй системаö сьöм вуджöдöм бöрся контроль |
|  | Сьöм сикас да принадлежносьт стöчмöдöм йылысь уведомление | 1 лунöн | аддзöма стöчмöдтöм воöм сьöм вылö кодъяс серти мынтысьöмъяс | стöчмöдтöм мынтысьöмъяс абуöсь | 1 лунöн мынтысян документсö реестркöд сверитöм | Мынтысян поручения бергöдöм, пасйöмöн, лицензия юкöнö |
|  | 0531472 ф. своднöй реестрысь выписка | бюджетнöй системаö воöм сьöм серти бюджетнöй учёт | бюджетнöй системаö мынтысьöмъяслöн реестр (бух.операцияяс тöдчöм вылö подув) |  |  |
|  | воöм сьöм серти своднöй ведомосьт | ФКВ-лысь отчётнöй даннöйяс администраторлöн даннöйяскöд сверитöм | бухгалтерскöй отчётносьт лöсьöдöм |  |  |

Тайö регламент дорö

2 №-а содтöд

**Бюджетъясö воöм сьöм вуджöдöм йылысь справка**

20\_\_\_\_вося\_\_\_\_\_\_\_\_\_\_\_ «\_\_\_» лун

|  |  |
| --- | --- |
|  | Кодъяс |
| КФД кузя форма | 0531468 |
| Кадпас |  |
| КОФК кузя |  |
| ОКПО кузя |  |
| ОКЕИ кузя | 383 |

Федеральнöй казначейство орган ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бюджетö воöм сьöмлöн администратор\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мерайтан единица: шайт

**I юкöд. Воис бюджетъясö**

|  |  |  |  |  |
| --- | --- | --- | --- | --- |
| Код | Воöма небанковскöй операцияяс артыштöмöн | Бергöдöма сьöм | Вуджöдöма сьöм | Сы лыдын бюджетъяс серти да мукöд сьöм босьтысь серти: |
| федеральнöй | Россия Федерацияса субъектлöн | меставывса |
| БК серти | Субсидия/субвенция могъяс | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| БК кузя ставыс |  |  |  |  |  |  |  |  |  |  |  |  |

**II юкöд. Бергöдöма бюджетъясысь**

|  |  |  |  |  |
| --- | --- | --- | --- | --- |
| Код | Воöма внебанковскöй операцияяс артыштöмöн | Бергöдöма сьöм | Вуджöдöма сьöм | Сы лыдын бюджетъяс серти да мукöд сьöм босьтысьяс серти |
| федеральнöй | Россия Федерацияса субъектлöн | меставывса |
| БК серти | Субсидия/субвенция могъяс | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын | во заводитчöмсянь | тайö тöлысьын |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  | Х | Х | Х | Х |  |  |  |  |  |  |  |  |
|  |  | Х | Х | Х | Х |  |  |  |  |  |  |  |  |
|  |  | Х | Х | Х | Х |  |  |  |  |  |  |  |  |
| БК кузя ставыс | Х  | Х | Х  | Х  |  |  |  |  |  |  |  |  |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| I да I юкöдъяс кузя ставыс |  |  |  |  |  |  |  |  |  |  |  |  |

Лист бок номер\_\_\_\_

Став лист бок\_\_\_\_\_

Тайö регламент дорö

3 №-а содтöд

**Воöм сьöм да петöм сьöм серти своднöй реестрысь \_\_\_\_\_№-а выписка**

20\_\_\_\_вося\_\_\_\_\_\_\_\_\_\_ «\_\_\_» лун

|  |  |
| --- | --- |
|  | Кодъяс |
| КФД кузя форма | 0531472 |
| Кадпас |  |
| КОФК кузя |  |
| ОКПО кузя |  |
| Тшöт номер |  |
| ОКЕИ кузя | 383 |

Федеральнöй казначейство орган ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бюджетнöй процессын участвуйтысьлöн ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мерайтан единица: шайт

|  |  |  |  |  |
| --- | --- | --- | --- | --- |
| Рöштшöт документ | Мынтысьысь | Бюджетö воöм сьöмлöн администратор |  | Мында |
| ним | номер | ИНН | КПП | ИНН | КПП | ОКАТО серти | субсидия/субвенция мог | БК серти | артыштöма | спишитöма |
| 1 | 2 | 3 | 4 | 5 | 6 | 8 | 9 | 10 | 11 | 12 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  | БК код серти ставыс |  |  |  |
|  |  |  |  |  |  |  |  | Ставыс |  |  |

Юрнуöдысь

(уполномочитöм морт) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (чин) (кырымпас) (кырымпас гöгöрвоöдöм)

Кывкутысь збыльмöдысь \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 (чин) (кырымпас) (кырымпас гöгöрвоöдöм) (телефон)

20\_\_\_вося \_\_\_\_\_\_\_\_\_\_\_\_ «\_\_\_\_\_» лун Лист бок номер\_\_\_\_

Став лист бок\_\_\_\_\_

Тайö регламент дорö

4 №-а содтöд

**Бюджетъясö воöм сьöм вуджöдöм йылысь своднöй ведомосьт**

20\_\_\_\_вося\_\_\_\_\_\_\_\_\_\_\_ «\_\_\_» лун

|  |  |
| --- | --- |
|  | Кодъяс |
| КФД кузя форма | 0531469 |
| Кадпас |  |
| Тшöт номер |  |
|  |  |
| ОКЕИ кузя | 383 |

Федеральнöй казначейство орган ним\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тэчасса юкöдув\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мерайтан единица: шайт

**I юкöд. Воис бюджетъясö**

|  |  |  |  |  |  |  |
| --- | --- | --- | --- | --- | --- | --- |
| Код | Лун заводитчöм вылö коляс | Мыйта воис | Вуджöдöма бюджетъясö да мукöд сьöм босьтысьлы | Бергöдöма бюджетъясысь мынтысьöмъяс | Небанковскöй операцияяс (+/-) | Лун  |
| БК серти | субсидия/субвенция могъяс | федеральнöй | Россия Федерацияса субъектлöн | меставывса | небюджетнöй фондъяс | мукöд босьтысь | помасьöм вылö коляс |
| Россия Федерацияса пенсионнöй фонд | Россия Федерацияса социальнöя страхуйтан фонд | Медицинскöя быть страхуйтан федеральнöй фонд | Медицинскöя быть страхуйтан мутас фонд |
| 1 | 2 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| БК кузя ставыс |  |  |  |  |  |  |  |  |  |  |  |  |  |

**II юкöд. Бергöдöма бюджетъясысь**

|  |  |  |  |  |  |  |
| --- | --- | --- | --- | --- | --- | --- |
| Код | Лун заводитчöм вылö коляс | Мыйта воис | Вуджöдöма бюджетъясö да мукöд сьöм босьтысьлы: | Бергöдöма бюджетъясысь мынтысьöмъяс | Небанковскöй операцияяс (+/-) | Лун  |
| БК серти | субсидия/субвенция могъяс | федеральнöй | Россия Федерацияса субъектлöн | меставывса | небюджетнöй фондъяс | мукöд босьтысь | помасьöм вылö коляс |
| Россия Федерацияса пенсионнöй фонд | Россия Федерацияса социальнöя страхуйтан фонд | Медицинскöя быть страхуйтан федеральнöй фонд | Медицинскöя быть страхуйтан мутас фонд |
| 1 | 2 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
|  |  |  | Х |  |  |  |  |  |  |  |  | Х | Х |  |
|  |  |  | Х |  |  |  |  |  |  |  |  | Х | Х |  |
|  |  |  | Х |  |  |  |  |  |  |  |  | Х | Х |  |
|  |  |  | Х |  |  |  |  |  |  |  |  | Х | Х |  |
| БК кузя ставыс |  | Х  |  |  |  |  |  |  |  |  | Х | Х  |  |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| II да III юкöдъяс кузя ставыс |  |  |  |  |  |  |  |  |  |  |  |  |  |

Лист бок номер\_\_\_\_

Тайö регламент дорö

5 №-а содтöд

**Мынтысян принадлежносьт вылö \_\_\_\_\_№-а запрос**

20\_\_\_\_вося\_\_\_\_\_\_\_\_\_\_ «\_\_\_» лун

|  |  |
| --- | --- |
|  | Кодъяс |
| КФД кузя форма | 0531808 |
| Кадпас |  |
| КОФК кузя |  |
| Своднöй реестр кузя |  |
| БК кузя юр |  |
|  |  |
|  |  |
| ИНН |  |
| КПП |  |
|  |  |
| ОКЕИ кузя | 383 |

Федеральнöй казначейство, Федеральнöй казначейство орган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бюджетнöй сьöм босьтысь, бюджетлöн чöжöс серти администратор

бюджетлысь дефицит сьöмöн могмöдан источникъяс серти администратор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бюджетнöй сьöмöн медшöр веськöдлысь, бюджетлöн чöжöс серти

медшöр администратор, бюджетлысь дефицит сьöмöн могмöдан

источникъяс серти медшöр администратор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бюджет ним \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Финансöвöй орган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мынтысьысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мынтысьысьлöн паспорт даннöйяс \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мерайтан единица: шайт

|  |
| --- |
| Мынтысян документ |
| ним | номер | кадпас | сьöм босьтысь | ОКАТО серти код | мында | мынтысян мог |
| ИНН | КПП | БК серти код | Субсидия (субвенция) моглöн код |
| 1 | 2 | 3 | 4 | 5 | 6 | 7 | 8 | 9 | 10 |
|  |  |  |  |  |  |  |  |  |  |

Лист бок номер\_\_\_\_

Став лист бок\_\_\_\_\_

Вудж. Кузнецова Н.А., 27 987 пас